L'arial de lo francés antigo corresponde a las parts septentrionals de lo Reino de Francia (incluyindo Anchú y Normandía, que en lo sieglo XII yeran gobernadas por la dinastía Plantagenet d'Anglaterra), alta Borgonya y lo Ducau de Lorena. Lo dialecto normando tamién s'estendió por Anglaterra y Irlanda, y mientres las cruzadas, lo francés antigo tamién se charraba en lo Reino de Secilia y en Levant (Prencipato d'Antioquía y Reino de Cherusalem).